ప్రీతి అమీన్

ప్రీతి అమీన్ భారతీయ టెలివిజన్ నటి. ఇండియాస్ బెస్ట్ సినీస్టర్స్ కి ఖోజ్ రియాలిటీ షోలో పాల్గొన్నది.

 జీవిత విషయాలు 
ప్రీతి అమిన్ హైదరాబాదులో జన్మించింది. తల్లిపేరు నీతా అమీన్. ప్రీతి కుటుంబం మహారాష్ట్రలోని ముంబైలో నివసిస్తోంది. హైదరాబాదులోని సెయింట్ ఆండ్రూస్ హైస్కూల్ లో పాఠశాల విద్యను పూర్తిచేసిన ప్రీతి, సికింద్రాబాదులోని కస్తూర్బా గాంధీ మహిళా కళాశాలలో, హైదరాబాదులోని సెయింట్ ఫ్రాన్సిస్ మహిళా కళాశాలలో గ్రాడ్యుయేషన్ చేసింది. 2014లో అమెరికన్ మానసిక వైద్యుడు లియోనెల్ పెరీరాను వివాహం చేసుకుంది.

 టివిరంగం 
హిందీ టెలివిజన్‌లో ఝూమ్ జియా రేతో తన నటనా జీవితాన్ని ప్రారంభించింది. దిల్ మిల్ గయే, భాస్కర్ భారతి, కసమ్ సే, సిఐడి - అహత్ (సీజన్ 4) క్రాస్ఓవర్ ఎపిసోడ్, లాపటగంజ్, సూపర్ కాప్స్ వర్సెస్  సూపర్ విలైనీస్, మిస్సెస్ కౌశిక్ కి పాంచ్ బాహుయిన్, దిల్ కి నజర్ ఖుబ్ సూరత్ లలో కూడా నటించింది. 2003లో తెలుగు సీరియల్ చక్రవాకంలో కూడా నటించింది. టివిరంగంలోకి రావడానికి ముందు అమిన్ నాటకాల్లో, ప్రచార చిత్రాల్లో నటించింది.

జీ టీవీ రాజస్థాన్ కార్యక్రమం నాచ్ లే బిందాని (డాన్స్ ఇండియా డాన్స్ సూపర్ మామ్స్) కి  ప్రీతి అమిన్ న్యాయనిర్ణేతగా వ్యవహరించింది.

 నటించినవి 

 చక్రవాకం (జెమిని టివి)
 అలౌకిక (ఈటివి)
 నాన్న (జెమిని టివి)
 ఇండియాస్ బెస్ట్ సినీస్టర్స్ కి ఖోజ్
 ఝూమే జియా రే
 దిల్ మిల్ గయే
 భాస్కర్ భర్తి
 కాసమ్ సే
 సి.ఐ.డి. - ఆహత్
 లాపటగని
 సూపర్ క్రాప్స్ వర్సెస్ సూపర్ విలైనీస్
 మిస్సెస్ కౌశిక్ కి పాంచ్ బాహుయిన్
 దిల్ కి నజర్ ఖుబ్ సూరత్

 మూలాలు 

 ఇతర లంకెలు 

వర్గం:టెలివిజన్ నటీమణులు
వర్గం:తెలుగు టెలివిజన్ నటీమణులు
వర్గం:ముంబై వ్యక్తులు